《湖月吟怀友而作》
清代·李确

昔年湖上月，曾照故人心。月自有圆缺，心岂分古今。

今年湖上月，独照故心人。人自分近远，月岂有疏亲。

故人心不改，明月如相待。故心人不来，明月空徘徊。

我愿同心人，夜夜共明月。我愿看月人，心期永白发。

作者简介：李确，字潜初，原名天植，字因仲，平湖人。明崇祯癸酉举人。有《蜃园诗集》。